nvidia/miracl-vision huggingface dataset:
Ubaridi wa ashiki

Ubaridi wa ashiki ni tatizo la wanawake kutopata ashiki katika tendo la ndoa au kutodumisha ashiki hadi mwisho wa ngono, au ulainishaji-uvimbe wa kutosha ambao huwa kwa kawaida wakati wa ngono. Hali hii inapaswa kutofautishwa na kutokuwa na shauku ya shughuli za kingono na shida nyingine za kingono, kama vile tatizo la mshindo (anogasmia) na tatizo la kukosa hamu ya ngono, ambayo inatambulishwa na ukosefu au kutokuwepo na njozi ya kingono na hamu ya shughuli za kingono kwa kipindi fulani. Ingawa kwa sasa shida ya kingono ya wanawake ni utambuzi wenye tetesi, makampuni ya madawa yameanza kutangaza bidhaa za kutibu shida ya kingono ya wanawake (FSD), mara nyingi inayohusu vipimo vya chini vya testosteroni. Kuna aina ndogo kadhaa za matatizo ya wanawake kupata ashiki ya kingono. Zinaweza kuashiria mwanzo: ya maisha (tangu kuzaliwa) au yaliyopatwa. Zinaweza kutokana na mazingira: zinaweza kutokea katika hali zote (za jumla) au zilizo za hali maalum (za hali). Kwa mfano, tatizo linaweza kutokea kwa mumewe lakini si kwa mpenzi tofauti. Muda wa kuwepo kwa tatizo na kiwango ambacho ni maalum kwa mpenzi au hali, ikilinganishwa na kutokea katika hali zote, unaweza kutokana na sababu mbalimbali za kutendesha na huweza kuathiri matibabu ya tatizo. Inaweza kutokana na sababu za kisaikolojia au kutokana na mchanganyiko wa sababu. Vigezo vya DSM-IV (Shirika la Marekani la Magonjwa ya akili 1994) vya matatizo ya wanawake kupata ashiki ya kingono ni: Marita P. McCabe amebainisha kuwa Tafiti kadhaa zimefanywa kuchunguza sababu ambazo zinachangia kwa tatizo la wanawake kupata ashiki ya kingono na tatizo la wanawake kutopata mshindo. Sababu hizi ni pamoja na sababu za kisaikolojia na za kimwili
Ziwa Amboseli

Ziwa Amboseli ni kati ya maziwa madogo ya Kenya (kaunti ya Kajiado) na Tanzania (mkoa wa Arusha).
Ziwa Bisongo

Ziwa Bisongo (au Ziwa Bisongu au Ziwa Ngoma) ni kati ya maziwa madogo ya Tanzania. Linapatikana katika mkoa wa Kagera.
Kasumba

Kasumba ni wazo au fikra/imani ya watu wengine kuhusu kitu au kundi la watu ya kwamba wana tabia fulani hasa kwa kumwonekano wao wa nje, ambapo kiasi fulani inaweza kuwa kweli au sio kweli. Watu wenye kasumba ni aina fulani ya wale wanaopenda kuhukumu au kuchukia wenzao kwa sehemu fulani ya utu wao. Kasumba inaweza kutumiwa kwa sababu za kibaguzi dhidi ya mtu mwingine, au wakati mwingine hata uchale wa katika vipindi mbalimbali vya televisheni. Huko Tanzania kuna kasumba ya watu wengi kuamini Wazaramo wanapenda ngoma kuliko kitu chochote, ilhali kila kabila nchini humo lina ngoma zao za asili, ila tu, ikiwa zamu ya Mzaramo maneno, tena mji mzima utajua. Kuna kasumba ya kuamini simu za Kichina ni mbovu, kasumba ya kuamini Wachagga ni wezi, Wahaya wanajidai na kadhalika. Hali kadhalika huko Ulaya na Marekani kuna baadhi ya Wazungu wanaoamini Waafrika hawawezi kupata maendeleo.
Gershomu

Gershomu alikuwa mtoto wa kiume wa kwanza wa Musa na Zipora kadiri ya Biblia (Kutoka 2:22).
Eliezeri (bin Musa)

Eliezeri alikuwa mtoto wa kiume wa pili wa Musa na Zipora kadiri ya Biblia (Kutoka 18:4).
Joel Joseph

Joel Vicent Joseph (anajulikana kama Mr Joel Joseph; alizaliwa Arusha, Tanzania, 31 Machi 1985) ni Mwigizaji, Mwandishi, Mwanamuziki na Meneja wa talanta, kutoka Tanzania. Mr Joel Joseph alisainiwa chini ya studio ya rekodi iitwayo WCB Wasafi ili kumsimamia Harmonize.. Joel amezaliwa jijini Arusha, Tanzania tarehe 31 Machi 1985, mahali wazazi wake wamekulia na kuishi. Alihitimu masomo yake ya sekondari mwaka 2005 Marangu Secondary School alienda katika chuo cha uhandisi wa kompyuta kiitwacho New Horizon Institute na kupata shahada yake ya kompyuta. Baadae aliendeleza masomo yake kwa kuchuku kozi mbali mbali kwa kutumia elimu ya mtandaoni ( E- Learning ) na kujichukulia vyeti vya kozi mbali mbali ikiwemo Usimamizi wa Ajira kutoka Harvards Business Publishing. Mr Joel Joseph alianza muziki akiwa na miaka 21, Alikuwa akijihusisha na kuimba nyimbo za wasanii wengine (Cover Songs) ambapo ilimpelekea kujua kwamba ana uwezo wa kuimba hivyo kutunga nyimbo zake mwenyewe. Mnamo mwaka 2005, Mr. Joel Joseph aliingia kurekodi wimbo wake wa kwanza uitwao SWEET BABY, uliorekodiwa chini ya studio za Grandmaster Records zilizopo jijini Arusha,Tanzania. 2006 alishiriki kutoa wimbo mwingine akiwa katika kundi akitumia jina Nizzo B. Wimbo huo unaitwa "USIKU WA LEO" kazi ambayo imefanya vizuri kwenye Purebreak Chart kubwa za Ufaransa. Mnamo mwaka 2018 Mr
Mtandao wa kijamii

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Mtandao wa kijamii au mitandao ya kijamii ni wavuti au huduma ambapo watu huongea, au hujumuishwa pamoja na watu wengine aidha ndani ya nchi au ulimwenguni kote. Huduma ya mitandao ya kijamii inaweza kuunganisha watu wenye shauku/mapenzi ya aina moja (kama vile mpira wa miguu, shule, ndondi, vyakula vya aina mbalimbali, filamu, dini na kadhalika) pamoja na urafiki. Sehemu kubwa ya mitandao ya kijamii inakupa fursa ya kutengeneza taarifa zako katika ukurasa wako ikiwa ni pamoja na picha na maelezo kiasi kuhusu wewe mwenyewe, hasa yale ya msingi: unaishi wapi, una asili ya wapi, elimu, unapenda nini na kadhalika. Mitandao ya kijamii ilianza kupendekeza tangu hatua za awali za uvumbuzi wa wavuti wa Walimwengu kwenye mwaka 1993. Baadhi ya mitandao ya kijamii ambayo ni maarufu sana ni pamoja na Facebook, Instagram, Twitter na JamiiTalk kwa Tanzania inasaidia kuongeza kasi ya mawasiliano ulimwenguni. Hata matumizi ya simu za mkononi zimeanza kupungua umaarufu wake hasa kwa mtindo wa uharaka wake wa kupeana jumbe kupitia mitandao hiyo. Mitandao ya kijamii inatumika kuwaleta watu pamoja na kujenga urafiki miongoni mwao. Mitandao ya kijamii inatumika kupeana taarifa na watu wengine. Matumizi zaidi ya mitandao ya kijamii yanaendelea kuvumbuliwa katika nyanja tofauti ikiwemo elimu, biashara, matangazo ya kibiashara, siasa, ajira, afya na matibabu, utawala na kadhalika
Uapolinari

Uapolinari ni fundisho la Apolinari wa Laodikea (alifariki mwaka 390) kwamba Yesu hakuwa na akili ya kibinadamu; badala yake alisema Yesu Kristo alikuwa na mwili na upande wa chini tu wa roho (zinapotokea hisia) lakini akili yake ilikuwa ya Kimungu. Inaonekana alifundisha hivyo katika juhudi za kupinga Uario uliokanusha umungu wa Yesu. Baada ya kupingwa na Theodoreto wa Kuro na Basili Mkuu, fundisho hilo lililaaniwa na Sinodi ya Aleksandria ya mwaka 362, iliyoongozwa na Atanasi wa Aleksandria, na hatimaye kutajwa kama uzushi na Mtaguso wa kwanza wa Konstantinopoli (381), uliosisitiza kwamba Kristo ni Mungu kamili na mtu kamili.
Shule ya Antiokia

Shule ya Antiokia ilikuwa kimojawapo kati ya vituo vikuu viwili vya teolojia na ufafanuzi wa Biblia ya Kikristo wakati wa Mababu wa Kanisa; kingine kilikuwa Shule ya Aleksandria. Majina ya vituo vyote viwili yalitokana na majiji vilipostawi katika Ukristo. Wakati wanateolojia wa Aleksandria (Misri) walipenda zaidi kufafanua Biblia kiroho, wale wa Antiokia ya Siria (leo nchini Uturuki) walifuata zaidi maneno yenyewe. Matokeo ya tofauti hizo yalijitokeza katika teolojia kuhusu fumbo la Yesu Kristo yakasababisha mafarakano makubwa ya karne ya 5. Historia ya shule ya Antiokia inaweza kugawiwa katika vipindi vitatu:
Shule ya Aleksandria

Shule ya Aleksandria ni jina lenye maana pana likihusu maelekeo maalumu katika falsafa, fasihi, tiba na sayansi kwa jumla ambayo yalistawi katika mji wa Aleksandria nchini Misri wakati wa utawala wa Wagiriki na Waroma wa kale. Kabla ya Misri kutwaliwa na Dola la Roma wafalme Watolemayo wa Misri waliwahi kuunda maktaba maarufu ambayo huaminiwa kuwa wakati wake ilikuwa maktaba kubwa zaidi duniani yenye vitabu 700,000. Kwa hakika ilikuwa maktaba kubwa kote Afrika, Ulaya na Asia ya Magharibi. Hii ilikuwa na thamani kubwa kupita kiasi wakati ambako vitabu viliandikwa na kunakiliwa kwa mkono tu, na hivyo kuwa haba. Aleksandria ilikuwa kitovu cha elimu na uchunguzi wa kitaalamu duniani. Jina hilohilo linatumika pia kutaja Chuo cha Kikristo cha Aleksandria (au Shule ya Elimu ya Kikristo ya Aleksandria) ambacho wakati wa karne za kwanza BK kilikuwa kimojawapo kati ya vituo vikuu viwili vya elimu ya Kikristo na kati ya vyuo vya kwanza vilivyofundisha imani ya Kikristo kwa namna ya kitaalamu. Wakati wa Mababu wa Kanisa teolojia na ufafanuzi wa Biblia ya Kikristo vilivyotolewa huko vilitofautiana na Shule ya Antiokia. Majina ya vituo vyote viwili yalitokana na majiji vilipostawi katika Ukristo. Wakati wanateolojia wa Antiokia ya Siria (leo nchini Uturuki) walifuata zaidi maneno yenyewe ya Biblia, wale wa Aleksandria (Misri) walipenda zaidi kuifafanua kiroho. Matokeo ya tofauti hizo yalijitokeza katika teolojia kuhusu fumbo la Yesu Kristo yakasababisha mafarakano makubwa ya karne ya 5. Kadiri ya Jeromu shule ya Aleksandria ilianzishwa na Mwinjili Marko. Baadaye anatajwa Athenagora wa Athene (176), lakini kwa hakika zaidi Panteno 181, aliyeacha uongozi kwa mwanafunzi wake bora, Klementi wa Aleksandria mwaka 190
Bangili

Bangili ni pambo la mviringo linalovaliwa mkononi. Linaweza kuwa la kawaida au la thamani sana. Kuna ushahidi kwamba lilitumika tangu zama za shaba (kabla ya mwaka 5000 KK).
Taji

Taji (kwa Kiingereza "crown") ni mfano wa bangili ambalo linavaliwa kichwani na baadhi ya viongozi wa siasa na pengine wa dini, kama vile mfalme na askofu katika matukio fulani muhimu. Linamaanisha mamlaka yake. Kadiri ya Injili, kwa dhihaka Yesu alivikwa taji la miba ambalo lilimtia uchungu na maumivu makali siku ya Ijumaa kuu. Pengine watawa wa kike wanavalishwa taji la nadhiri katika sikukuu zao.
Amra (tunda)

Amra ni tunda, aina ya mimea ya maua katika familia ya Anacardiaceae. Ni asili ya Amerika ya kitropiki, ikiwa ni pamoja na Karibi. Mti umekuwa wa asili katika sehemu za Afrika, India, Bangladesh, Sri Lanka na Indonesia. Ni mara chache kulimwa isipokuwa katika sehemu za kaskazini mwa Brazil. Matunda yaliyokomaa yana ngozi na safu nyembamba ya ganda. Mbegu ina mjao wa mafuta kwa asilimia 31.5. Nyama ya matunda inaweza kuliwa au kufanywa juisi, makini, mafuta na stafeli. Huko Thailand matunda haya huitwa makok (kwa Kithai: มะกอก) na hutumiwa kama som tam, kama kiungo. Majani machache, ambayo huwa na uchungu mdogo na uchachu, wakati mwingine hutumiwa ghafi pamoja na aina fulani za nam phrik (pilipili ya Thai). Pia hutumiwa na unga wa chili huko Bangladesh ambapo matunda hujulikana kama আমড়া (Amṛa). Juisi ya matunda hutumiwa kama dawa ya homa na dawa ya kuongeza ukojoaji
Voliboli

Voliboli (kutoka Kiingereza "Volleyball"; pia "mpira wa wavu") ni mchezo wa timu mbili ambapo wachezaji sita kila upande wanarusha mpira juu ya wavu. Kila timu inajaribu kupiga alama kwa kuimarisha mpira kwenye uwanja wa timu nyingine chini ya sheria zilizopangwa. Imekuwa sehemu ya mpango rasmi wa Michezo ya Olimpiki ya Majira ya joto tangu mwaka wa 1964. Sheria kamili ni kuwa mchezaji wa moja ya timu anaanza mchezo kwa kuutupa au kuutoa na kisha kuupiga kwa mkono mpira kutoka nyuma ya mstari wa uwanja juu ya wavu, na katika sehemu ya kupokea timu. Timu ya kupokea haipaswi kuruhusu mpira uangukie ndani ya uwanja wao. Timu inaweza kugusa mpira hadi mara 3 lakini wachezaji binafsi hawawezi kugusa mpira mara mbili kwa mfululizo. Kwa kawaida, kugusa mara mbili za kwanza hutumiwa kuanzisha mashambulizi, jaribio la kuongoza mpira tena juu ya wavu kwa namna ambayo timu ya watumishi haiwezi kuizuia kuingizwa kwenye sehemu yao. Makosa kadhaa ya kawaida ni pamoja na: Kawaida mpira hucheza kwa mikono au silaha, lakini wachezaji wanaweza kushambulia kisheria au kushinikiza mpira na sehemu yoyote ya mwili. Mbinu kadhaa thabiti zimebadilika katika mpira wa wavu ikiwa ni pamoja na kupiga na kuzuia kwa sababu hizi zinafanywa juu ya juu ya wavu, kuruka wima ni ujuzi wa michezo ya mchezaji uliosisitizwa katika mchezo) pamoja na kupitisha, kuweka, na nafasi maalum za mchezaji na miundo yenye kukataa na ya kujihami. Tarehe 9 Februari 1895, huko Holyoke, Massachusetts (Marekani), William G. Morgan, mkurugenzi wa elimu ya kimwili, aliunda mchezo mpya unaoitwa Mintonette kama nafasi ya kucheza (hasa) ndani na kwa wachezaji wowote. Mchezo huo ulichukua baadhi ya sifa zake kutoka kwa tenisi na mpira wa miguu
Mng'ong'o

Mng'ong'o (pia mng'ongo, mungango au mmorula; jina la kisayansi: Sclerocarya birrea) ni mti mkubwa wa savana. Matunda yake huitwa mang'ong'o au morula. Mti huu haukuzwi kwa kawaida wala haukatwi ila huachwa porini kwa ajili ya matunda yake. Nyama ya matunda huliwa na kokwa mbichi zake pia. Matunda yanaweza kuchachuliwa ili kutengeneza pombe na hiyo inaweza kukenekwa ili kupata pombe kali (k.m. Amarula). Juisi iliyochemshwa hutumika ili kukoleza uji uwe mtamu. Kokwa hupondwa ili kutengeneza keki na biskuti au kuweka supu rojorojo. Kokwa zinatoa mafuta pia yanayotumika kwa kupika na kupakia ngozi.
Jira

Jira (kwa Kiingereza: "cumin") ni mbegu za mjira (Cuminum cyminum) zenye rangi ya kahawia zinazotumika kama kiungo pamoja na hiriki, bizari (bizari nzima, bizari nyembamba) katika upishi, hasa upishi wa pilau. Ilitajwa na Yesu (Math 23) kati ya vitu vidogo ambavyo walimu wa sheria na Mafarisayo walivilipia zaka kwa kusahau mambo muhimu zaidi kama kutenda kwa haki na huruma.
Mchezo wa pool

Mchezo wa pool (kwa Kiingereza "Pool" au "Billiards") ni mchezo ambao unachezwa na watu wawili au hata zaidi kwa kutumia mipira minane ya rangi pamoja na mpira mmoja mweupe, pia na fimbo ndefu. Mchezo huchezwa sana katika nchi za Ulaya na Australia, uwanja wake una vitundu au mifuko sita au nane kwa ajili ya kuingizia mpira. Mchezo wa pool ni kati ya michezo inayopendwa sana na vijana. Pool huwa na bodi yenye vijishimo ambapo vijana hupiga vijipira kwa miti huku lengo lao likiwa kuweka mipira yote kwa vishimo. Kila mchezaji hujaribu kila awezalo kuhakikisha kwamba yeye ndiye atakayerusha mipira mingi zaidi ndani ya vile vijishimo. Kwa jamii nyingi, mchezo huu wa pool huchezwa katika vilabu, au hata madukani penye vijana wengi na wazee. Wachezaji wengi wa pool hutumia pesa ili kwamba atakayeshinda katika pool anashinda tita la pesa. Ili uweze kuibuka mshindi wa pool, lazima uwe na jiti zuri (yaani cue stick) ambayo itaweza kurusha mipira kwa urahisi. Yafaa pia bodi ya pool iwe nzuri yenye kitambaa chororo ili kwamba iwe rahisi kwa mipira kubingirika hadi kwenye vishimo.
Bizari

Bizari (kwa Kiingereza: "dill") ni mbegu zinazotumika kama kiungo (bizari nzima, bizari nyembamba) pamoja na hiriki, jira n.k. katika upishi, hasa wa pilau. Ilitajwa na Yesu (Math 23) kati ya vitu vidogo ambavyo walimu wa sheria na Mafarisayo walivilipia zaka kwa kusahau mambo muhimu zaidi kama kutenda kwa haki na huruma.
Chaki

Chaki (kutoka neno la Kiingereza "chalk") ni aina ya changarawe ambayo inatokana na madini ya calcite. Calcite ni chumvi ya ioniki ambayo imetokana na calcium carbonate (CaCO3) ambayo inakotoka ni chini ya bahari. Inatumika sana shuleni kuandikia ubaoni.
Cesc Fabregas

Francesc "Cesc" Fabregas Soler, ni mchezaji wa soka anayetokea nchini Hispania; alizaliwa tarehe 4 Mei 1987 katika mji wa Arenys De Mar. Anacheza kama kiungo wa kati katika klabu ya Ligi Kuu ya Uingereza Chelsea na timu ya taifa ya Hispania. Fabregas alikuzwa kipaji na chuo cha La Masia kwa vijana wa Barcelona F.C.. Aliacha akademi hiyo akiwa na miaka 16 na kusajiliwa na klabu ya Premier League ya Arsenal mnamo Septemba 2003. Baada ya viungo wa timu hiyo kupata majeraha alipata nafasi ya kuonyesha uwezo wake katika msimu wa 2004-2005 na alifanikiwa kuzuia mipango ya timu pinzani na kuibuka mchezaji bora katika nafasi yake na kushinda kombe la FA mwaka 2005. Akiwa na miaka 24 alisaini mkataba na klabu ya Ligi Kuu ya Uingereza Arsenal mnamo septemba 2007. Baada ya hapo alihamishwa na kurudishwa tena Barcelona kwa £35 kutoka London 15 Agosti 2011. Kwa miaka mitatu aliyokaa Camp Nou alicheza pembeni ya Xavi na Iniesta na kufanikiwa kushinda mataji kama La liga, Klabu Bingwa ya Dunia, Copa Del Rey, UEFA Super Cup na Spanish Super Cup. Mnamo Juni 2014 alirudi tena London kwa wapinzani wa Arsenal Chelsea kwa ada ya £ milioni 30, na mwaka wake wa kwanza huko Chelsea alisaidia kupata ushindi wa Ligi Kuu. Anachezea Premier League kwa sasa klabu ya Chelsea nafasi ya kiungo wa kati na timu ya taifa ya Hispania
Mabreka

Mabreka (vilevile Majoka, kutoka Kiing. Breakdance, breaking, b-boying au b-girling) ni aina ya dansi ambayo inachezwa na watu ambao huwa sehemu ya utamaduni wa hip hop. Mtindo huu wa mabreka ulianzishwa mwanzoni mwa miaka ya 1970 na watu wenye asili ya Puerto Rico na Wamarekani Weusi huko South Bronx jijini New York City. Mtindo huu wa kudansi ulianza kushika hatamu sana katika miaka ya 70 mwishoni na 80 yake katika miji mikubwa ya nchini Marekani.
C U When U Get There

"C U When U Get There" ni wimbo wa Coolio akiwa na 40 Thevz. Wimbo mzima umechukua sampuli ya Johann Pachelbel katika tungo yake ya Canon katika D Major. Wimbo ulitolewa mnamo mwaka 1997 ukiwa kama single ya kwanza kutoka katika albamu ya Coolio My Soul. "C U When U Get There" vilevile ulionekana kama kibwagizo cha filamu ya mwaka wa 1997, Nothing to Lose. Wimbo ulishika nafasi ya 12 kwenye chati za Billboard Hot 100 na nafasi ya 7 kwenye chati za Hot Rap Tracks nchini Marekani. Vilevile ulipata mafanikio kimataifa, kwa kushika nafasi ya 10 katika kibao za Ulaya. Wimbo umechukua sampuli ya Pachelbel's Canon kwa kila kitu. Rekodi hii ilizadiwa dhahabu na RIAA. Kigezo:Certification Table Top Kigezo:Certification Table Entry Kigezo:Certification Table Entry Kigezo:Certification Table Entry Kigezo:Certification Table Entry Kigezo:Certification Table Entry Kigezo:Certification Table Entry Kigezo:Certification Table Entry Kigezo:Certification Table Bottom
G-funk

G-Funk au Gangsta-Funk ni aina ndogo ya muziki wa hip hop ambayo imeibukia katika mtindo wa West Coast Gangsta rap mwanzoni mwa miaka ya 1990.
Abakasi

Abakasi (kutoka Kilatini na Kiingereza "abacus") ni kifaa maalumu chenye shanga kinachotumiwa kusaidia kuhesabu katika biashara na makadirio ya namba. Abakasi huwa inatumiwa na watoto wa shule za awali kwa ajili ya somo la hisabati ili kuwarahisishia kuhesabu. Inaendelea kutumiwa pia katika maduka ya Ulaya Mashariki na Asia, ingawa nafasi yake mara nyingi imechukuliwa na kikokotozi dijitali
Adam Kuambiana

Adam Philipo Kuambiana (6 Juni 1976 - 17 Mei 2014) alikuwa msanii wa maigizo na mtayarishaji na mwongozaji wa filamu kutoka nchini Tanzania. Anajulikana sana kwa uhusika wake katika filamu ya Fake Pastors (2007), Mr. Kadamanja (2014), Chaguo Langu (2012), vilevile katika Aliyemchokoza Kaja, Danija, Faith More Fire, Bad Luck, Scola, The Boss, Mr. Nobody, Radhi ya Mke, Lost Sons, My Fiance, Jesica, Life of Sandra, Basilisa, My Flower, Regina, Born Again, na It's Too Late. Kuambiana alizaliwa tarehe 6 Juni 1976 huko Ifunga mkoa wa Iringa. Alipata elimuya msingi katika shule ya Mlimani Jijini Dar halafu elimu ya sekondari katika shule ya Tambaza na hatimaye kuhamia jijini Nairobi ambapo alienda kumalizia kidato cha tano nasita kisha akaenda Afrika Kusini kupata elimu ya filamu. Elimu hiyo ilimwezesha katika kuongoza na kuandika miswada kadhaa ya filamu za Tanzania. Adamu Kuambiana amepata kuonekana katika filamu mbalimbali, lakini umaarufu wake hasa ulianza mwaka wa 2007 baada ya kucheza katika filamu ya Fake Pastors, ambamo alionesha uwezo wa hali ya juu. Filamu inatokana na kitabu kilichotungwa na Eric Shigongo. Kazi ya kuongoza filamu alianza baada ya kujiunga na RJ Company inayomilikiwa na Vincenti Kigosi na Blandina Changula. Filamu nyingi alifanya akiwa na Jerusalem Film Co. chini ya Jacob Stephen lakabu JB
Kikombe

Kikombe (wingi vikombe) ni chombo cha mezani ambacho hutumiwa kunywa vinywaji kama chai au maji kilichotengenezwa kwa udongo wa kauri, madini, bati, chuma n.k. Toka zamani vyombo hivyo vimepambwa na kuwa sehemu ya sanaa. Katika Ukristo kikombe kinatumika pia kwa ajili ya divai katika ibada ya ekaristi na kuitwa pengine kalisi.
Kisosi

Kisosi ni chombo kidogo kinachowekewa kikombe cha chai au uji wa moto ili usikumwagikie. Pia hutumika kuweka mboga n.k.
Kenge

Familia 4: Kenge au uru ni wanyama wafananao na mamba wadogo katika familia ya juu Varanoidea. Wana mwili mwembamba, miguu mirefu na mkia mrefu. Nusujenasi Polydaedalus Nusujenasi Psammosaurus
Kibodi

Kibodi (pia: Kiibodi, Kicharazio, Baobonye au Bodidota/Bodi ya dota; kwa Kiingereza: keyboard) ni kifaa muhimu kinachomwezesha mtu kuweka maandishi na namba kwa tarakishi (kompyuta). Inafanywa na vibonye vingi kwa ajili ya kila herufi na alama nyingine zinazotumiwa mara kwa mara. Kibodi ni pia sehemu ya chombo cha muziki k.v. piano, iliyo na vibonye vyenye rangi vinavyobonyezwa ili kutoa sauti. Kwa tarakilishi nyingi ni kifaa kikuu cha kuingizia habari mashineni. Kuna mifumo mbalimbali za baobonye kulingana na lugha. Muundo wa kawaida kwa lugha zinazotumia alfabeti ya Kilatini ni QWERTY (hizi ni herufi 6 za kwanza). Muundo huu unaweza kuchosha mikono na vidole. Ulianzishwa zamani za mashine za kupiga chapa na mfumo wa herufi ulilenga kutovurugisha mikono ya taipu. Siku hizi ni kama hakuna taipu tena, lakini watu waliozoea muundo umebaki vile. Kibodi ni kifaa cha kuingiza data kwenye kompyuta au vifaa vingine vya elektroniki kwa kutumia herufi, namba, na alama nyingine
Shabu

Shabu (kwa Kiingereza "alum") ni kampaundi ya kikemia inayounganisha alumini, kali, sulfuri na oksijeni na fomula yake ni KAl(SO4)2. Inatokea kiasili kama madini ambayo yanachimbwa ardhini, yana rangi nyeupe kama chumvi au chokaa. Shabu ilianza kugundulika tangu kale na kutumiwa kwa kutia rangi kwenye nguo na pia kama dawa la tiba. Leo hii shabu na kampaundi za karibu zinatumiwa katika michakato mengi ya tasnia, kwa mfano wakati wa kutengeneza karatasi kiwandani. Myeyusho wa shabu unatumiwa kupunguza hatari za moto ya vitambaa, ubao au karatasi. Matumizi ya Shabu yakazidi kuongezeka inaweza ikatumika kama dawa ya kutibu vipele vya ndevu; hili limekuwa tatizo kubwa, hasa kwa wanaume wengi kupata vipele wakati wa kunyoa. Vipele hivyo huwatokea pindi wamalizapo kunyoa na kwa wengine huwa vikubwa kama majipu na pia hukifanya kidevu kuwa cheusi mpaka kwenye mashavu, pia hufanya eneo lililoathirika kuwa gumu sana. Kwa matatizo yote hayo shabu inao uwezo wa kuondoa vipele sugu vilivyopo eneo la kidevu au vinavyotokea baada ya kunyoa, hivyo shabu inao uwezo wa kutumika pia kama "after shave", pale mhusika anapomaliza kunyoa anaweza kupaka shabu ikamsaidia kuondoa kabisa uwezekano wa vipele kuota na kuondoa ambavyo vilikuwa vimeshaota kidevuni na maeneo ya mashavu. Tena ina uwezo wa kuondoa fangasi katika sehemu zote za mwili kama miguu, mikono, kichwani, sehemu za siri pamoja na maeneo yote ya mwili wa binadamu na kuurudisha mwili katika hali nzuri zaidi. Pia shabu ina uwezo wa kutoa chunusi usoni na sehemu nyingine za mwili wa binadamu. Shabu inapochanganyika na vitu vingine kama asali au limao huweza pia kutibu baadhi ya magonjwa ya kina mama ambayo huyapata baada ya kutumia vitu au vipodozi vyenye kemikali nyingi.
Agronomia

Agronomia (kutoka Kiingereza "agronomy") ni taaluma ya sayansi ya udongo na mimea na uhusiano wake na mazingira. Mtu anayejihusisha na agronomia anaitwa mwanaagronomia.
Dodoki

Madodoki ni matunda ya midodoki (Luffa acutangula na spishi nyingine) yanayofanana na mung’unye na ambayo yakikauka huwa na nyuzinyuzi na hutumika kujisugulia mwili wakati wa kuoga.